(Návrh)

**ZÁKON**

z ... 2023,

**ktorým sa mení a dopĺňa zákon č. 60/2018 Z. z. o technickej normalizácii  
v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 60/2018 Z. z. o technickej normalizácii v znení zákona č. 215/2019 Z. z., zákona č. 259/2021 Z. z. a zákona č. 249/2022 Z. z. sa mení a dopĺňa takto:

1. § 2 sa dopĺňa písmenom d), ktoré znie:

„d) preverením slovenskej technickej normy alebo technickej normalizačnej informácie proces posúdenia obsahu slovenskej technickej normy alebo technickej normalizačnej informácie z hľadiska potreby vykonania jej revízie alebo zrušenia.“.

1. V § 3 odseky 1 a 2 znejú:

„(1) Technickou normou je európska norma,2) medzinárodná norma,2a) harmonizovaná norma,2b) národná norma2c). Technická norma nie je technickým predpisom.3)

(2) Slovenskou technickou normou je technická norma prijatá do sústavy slovenských technických noriem podľa tohto zákona, ktorá vychádza zo zásady koherencie, transparentnosti, otvorenosti, dobrovoľnosti uplatňovania, nezávislosti od osobitných záujmov, efektivity, a ktorá obsahuje súbor pravidiel, usmernení, technických špecifikácií alebo výsledkov činností, ktoré odzrkadľujú aktuálny stav vedy a techniky a je výsledkom konsenzu zainteresovaných strán a podlieha systematickému prevereniu jej aktuálnosti.“.

Poznámky pod čiarou k odkazom 2 až 2c znejú:

„2) Čl. 2 ods. 1 písm. b) nariadenia (EÚ) č. 1025/2012 v platnom znení.

2a) Čl. 2 ods. 1 písm. a) nariadenia (EÚ) č. 1025/2012 v platnom znení.

2b) Čl. 2 ods. 1 písm. c) nariadenia (EÚ) č. 1025/2012 v platnom znení.

2c) Čl. 2 ods. 1 písm. d) nariadenia (EÚ) č. 1025/2012 v platnom znení.“.

V § 3 ods. 4 sa nad slovami „európskej normy“ odkaz „4)“ nahrádza odkazom „2)“ a nad slovami „medzinárodnej normy“ sa odkaz „5)“ nahrádza odkazom „2a)“.

Poznámky pod čiarou k odkazom 4 a 5 sa vypúšťajú.

V § 3 ods. 10 sa na konci bodka nahrádza bodkočiarkou a pripájajú sa tieto slová: „to neplatí, ak odsek 12 ustanovuje inak.“.

1. V § 3 sa za odsek 10 vkladajú nové odseky 11 až 13, ktoré znejú:

„(11) Uvedenie slovenskej technickej normy alebo technickej normalizačnej informácie priamo v texte všeobecne záväzného právneho predpisu neznamená záväznosť slovenskej technickej normy alebo technickej normalizačnej informácie; splnenie požiadaviek všeobecne záväzného právneho predpisu je možné dosiahnuť aj iným spôsobom.

(12) Záväznosťou slovenskej technickej normy alebo technickej normalizačnej informácie je určenie splnenia povinnosti všeobecne záväzným právnym predpisom uvedením slovenskej technickej normy alebo technickej normalizačnej informácie priamo v texte všeobecne záväzného právneho predpisu ako jediného možného riešenia splnenia požiadaviek všeobecne záväzného právneho predpisu. Ak sa postupuje podľa prvej vety, odsek 10 sa neuplatňuje a orgán štátnej správy, ktorý je zodpovedným predkladateľom všeobecne záväzného právneho predpisu podľa prvej vety, je povinný vylúčiť aplikáciu odsekov 10 a 11. Na orgán štátnej správy, ktorý je zodpovedným predkladateľom všeobecne záväzného právneho predpisu podľa prvej vety, sa vzťahuje povinnosť podľa § 12 ods. 2.

(13) Slovenská technická norma alebo technická normalizačná informácia podľa odseku 12 musí byť prijatá v sústave slovenských technickej noriem v štátnom jazyku a musí obsahovať označenie, číslo a názov slovenskej technickej normy alebo technickej normalizačnej informácie a triediaci znak slovenskej technickej normy alebo technickej normalizačnej informácie v zátvorke v súlade so sústavou slovenských technických noriem s použitím datovaného odkazu na slovenskú technickú normu alebo technickú normalizačnú informáciu, inak je jej dodržiavanie dobrovoľné.“.

Doterajšie odseky 11 až 13 sa označujú ako odseky 14 až 16.

1. V § 3 ods. 14 sa slová „zverejní úrad ako slovenský národný normalizačný orgán“ nahrádzajú slovami „úrad upraví v metodickom postupe, ktorý zverejní“.
2. V § 3 ods. 16 sa za slová „slovenskú technickú normu“ vkladajú slová „alebo technickú normalizačnú informáciu podľa odseku 11 alebo odseku 12“.
3. § 4 vrátane nadpisu znie:

„**§ 4**

**Úrad**

Úrad ako ústredný orgán štátnej správy v oblasti technickej normalizácie9a)

1. metodicky usmerňuje a riadi tvorbu a poskytovanie slovenskej technickej normy a jej opravy, technickej normalizačnej informácie a jej opravy, inej technickej normy a jej zmeny a opravy a inej technickej normalizačnej informácie a jej opravy; metodické postupy zverejňuje na svojom webovom sídle,
2. zastupuje Slovenskú republiku vo Výbore pre normy Európskej komisie,9b)zabezpečuje úlohy, ktoré vyplývajú z jeho zasadnutí a koordinuje účasť orgánov štátnej správy a zainteresovanej strany13) na plnení týchto úloh,
3. určuje slovenskú technickú normu vhodnú na posudzovanie zhody,
4. uverejňuje oznámenie o prijatí alebo zrušení slovenskej technickej normy a jej oprave, o prijatí alebo zrušení technickej normalizačnej informácie a jej oprave a o slovenskej technickej norme vhodnej na posudzovanie zhody vo Vestníku Úradu pre normalizáciu, metrológiu a skúšobníctvo Slovenskej republiky (ďalej len „vestník“) alebo v odôvodnených prípadoch na svojom webovom sídle,
5. oznamuje10) slovenský národný normalizačný orgán Európskej komisii,
6. uhrádza poplatky za členstvo slovenského národného normalizačného orgánu v európskej normalizačnej organizácii a medzinárodnom normalizačnom orgáne,
7. vykonáva dohľad nad dodržiavaním tohto zákona,
8. prejednáva priestupky a iné správne delikty a ukladá pokuty podľa § 16 a 17,
9. je slovenským národným normalizačným orgánom,11) ak vykonávaním všetkých činností slovenského národného normalizačného orgánu nepoverí právnickú osobu podľa § 4b,
10. môže poveriť právnickú osobu podľa § 4b vykonávaním niektorých činností slovenského národného normalizačného orgánu,
11. plní povinnosti podľa osobitného predpisu11a) v rozsahu ustanovenom osobitným predpisom,11b)
12. môže zo štátneho rozpočtu prispievať na činnosť poverenej právnickej osoby podľa § 4b v oblasti technickej normalizácie; poverená právnická osoba podľa § 4b môže príspevok poskytnutý zo štátneho rozpočtu použiť len na rozvoj technickej normalizácie a činnosti súvisiace s tvorbou, poskytovaním, rozmnožovaním, rozširovaním, preverovaním a zrušením slovenských technických noriem a technických normalizačných informácií.“.

Poznámky pod čiarou k odkazom 9a a 9b znejú:

„9a) § 30 zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 505/2009 Z. z.

9b) Čl. 22 ods. 1 nariadenia (EÚ) č. 1025/2012 v platnom znení.

Čl. 4 nariadenia Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie.“.

1. Za § 4 sa vkladajú § 4a a 4b, ktoré vrátane nadpisov znejú:

„**§ 4a**

**Slovenský národný normalizačný orgán**

Slovenský národný normalizačný orgán

1. plní povinnosti, ktoré mu vyplývajú z členstva v európskej normalizačnej organizácii a medzinárodnom normalizačnom orgáne,
2. umožňuje účasť na tvorbe a zrušení európskej normy, európskeho normalizačného produktu,12) medzinárodnej normy a inej technickej normalizačnej informácie každému, kto spĺňa požiadavky a pravidlá európskej normalizačnej organizácie, medzinárodného normalizačného orgánu alebo požiadavky slovenského národného normalizačného orgánu zverejnené na webovom sídle tak, že
   1. zverejňuje na svojom webovom sídle oznámenie o návrhu európskej normy, návrhu európskeho normalizačného produktu, návrhu medzinárodnej normy a návrhu inej technickej normalizačnej informácie na verejné prerokovanie najneskôr jeden mesiac pred uplynutím lehoty určenej v oznámení,
   2. zabezpečuje verejné prerokovanie návrhu európskej normy, návrhu európskeho normalizačného produktu, návrhu medzinárodnej normy a návrhu inej technickej normalizačnej informácie s každým, kto požiada o účasť na verejnom prerokovaní v lehote určenej v oznámení zverejnenom na svojom webovom sídle,
   3. oznamuje vydanú európsku normu, vydaný európsky normalizačný produkt, vydanú medzinárodnú normu a vydanú inú technickú normalizačnú informáciu na svojom webovom sídle,
3. zverejňuje na svojom webovom sídle kritériá na tvorbu slovenskej technickej normy a technickej normalizačnej informácie v štátnom jazyku,
4. zabezpečuje tvorbu a zrušenie slovenskej technickej normy a technickej normalizačnej informácie podľa pravidiel ustanovených európskou normalizačnou organizáciou alebo medzinárodným normalizačným orgánom, alebo podľa metodického postupu vydaného úradom,
5. označuje slovenskú technickú normu, predbežnú slovenskú technickú normu a technickú normalizačnú informáciu podľa § 3 ods. 14,
6. preveruje v spolupráci so zainteresovanou stranou, či obsah pôvodnej slovenskej technickej normy a pôvodnej technickej normalizačnej informácie je v súlade s dosiahnutým stupňom rozvoja vedy a techniky,
7. oznamuje zámer prijatia novej pôvodnej slovenskej technickej normy európskej normalizačnej organizácii,
8. poskytuje podľa § 15 slovenskú technickú normu a jej opravu, technickú normalizačnú informáciu a jej opravu a inú technickú normu a jej zmenu a opravu,
9. vyberá úhradu za poskytnutie slovenskej technickej normy, technickej normalizačnej informácie, inej technickej normalizačnej informácie a inej technickej normy a jej zmeny,
10. najmenej raz mesačne zverejňuje na svojom webovom sídle zoznam slovenských technických noriem a technických normalizačných informácií a ich opráv prijatých do sústavy slovenských technických noriem, ktoré nie je zverejnením podľa § 10 ods. 2,
11. chráni slovenskú technickú normu, technickú normalizačnú informáciu a inú technickú normu a jej zmenu podľa tohto zákona,
12. prevádzkuje na svojom webovom sídle verejne prístupný portál slovenských technických noriem a technických normalizačných informácií a ich opráv (ďalej len „portál“),
13. zodpovedá za jazykovú a terminologickú správnosť prijatej pôvodnej slovenskej technickej normy a pôvodnej technickej normalizačnej informácie v štátnom jazyku,
14. poskytuje spracovanie, tlač, distribúciu časopisu úradu a vyberá úhradu za jeho poskytnutie.

**§ 4b**

**Poverená právnická osoba**

1. Úrad môže poveriť právnickú osobu v zakladateľskej pôsobnosti13a) úradu, ktorá nebola založená za účelom dosahovania zisku (ďalej len „poverená právnická osoba“) vykonávaním všetkých alebo niektorých činností slovenského národného normalizačného orgánu uvedených v § 4a.
2. O poverení poverenej právnickej osoby podľa odseku 1 úrad vydá rozhodnutie, ktoré vyhlasuje v Zbierke zákonov Slovenskej republiky, a ktoré obsahuje najmä
   * + 1. označenie úradu,
       2. označenie poverenej právnickej osoby,
       3. rozsah poverenia,
       4. deň nadobudnutia účinnosti rozhodnutia.
3. Na vydanie rozhodnutia podľa odseku 1 sa nevzťahuje správny poriadok.
4. Poverená právnická osoba je pri vykonávaní činností, ktorými bola poverená, povinná dodržiavať tento zákon a ostatné všeobecné záväzné právne predpisy súvisiace s jej postavením poverenej právnickej osoby.
5. Úrad môže rozhodnúť o zmene poverenia právnickej osoby.
6. Úrad rozhodne o zrušení poverenia právnickej osoby, ak poverená právnická osoba riadne nevykonáva činnosti, ktorými bola poverená.
7. O zrušení poverenia alebo zmene poverenia poverenej právnickej osoby vydá úrad rozhodnutie, ktoré sa vyhlasuje v Zbierke zákonov Slovenskej republiky a ktoré obsahuje
8. označenie úradu,
9. označenie poverenej právnickej osoby,
10. dôvod a rozsah zmeny poverenia alebo zrušenia poverenia,
11. deň nadobudnutia účinnosti rozhodnutia.
12. Počas účinnosti rozhodnutia, ktorým bola poverená právnická osoba poverená výkonom niektorých činností v oblasti technickej normalizácie podľa odseku 1, úrad nevykonáva činnosti, ktorými bola poverená právnická osoba poverená.
13. Ak úrad rozhodne, že poverená právnická osoba má vykonávať všetky činnosti slovenského národného normalizačného orgánu, oznámi poverenú právnickú osobu ako slovenský národný normalizačný orgán podľa § 4 písm. e) Európskej komisii. Dňom oznámenia Európskej komisii prechádzajú na poverenú právnickú osobu všetky práva a povinnosti slovenského národného normalizačného orgánu.
14. Poverená právnická osoba je oprávnená vyberať úhrady za činnosti v oblasti technickej normalizácie, ktorými bola poverená. Spôsob výpočtu úhrad podlieha schváleniu úradom. Úrad zabezpečí zverejnenie cenníka na webovom sídle úradu a poverenej právnickej osoby, inak je neplatný. Príjmy z úhrad sú príjmom poverenej právnickej osoby.
15. Poverená právnická osoba môže prispievať najviac do polovice výšky úhrady poplatkov za členstvo slovenského národného normalizačného orgánu v európskej normalizačnej organizácií a medzinárodnom normalizačnom orgáne na základe žiadosti úradu.
16. Poverená právnická osoba môže poveriť inú právnickú osobu poskytovaním najmä slovenskej technickej normy, technickej normalizačnej informácie, inej technickej normalizačnej informácie a inej technickej normy a jej zmeny a služieb v oblasti technickej normalizácie na základe písomnej dohody, v ktorej budú uvedené podmienky poskytovania; poskytovanie najmä slovenskej technickej normy, technickej normalizačnej informácie, inej technickej normalizačnej informácie a inej technickej normy a jej zmeny a služieb v oblasti technickej normalizácie poverenou právnickou osobou tým nie je dotknuté.
17. Ak úrad uplatní postup podľa odseku 1, zabezpečí vklad dotknutého hmotného majetku štátu pozostávajúceho najmä z výpočtovej techniky a kancelárskeho vybavenia a nehmotného majetku štátu pozostávajúceho najmä z licencií na programy a portálu slovenských technických noriem súvisiaceho s výkonom činnosti technickej normalizácie (ďalej len „majetok“) do poverenej právnickej osoby v hodnote stanovenej znaleckým posudkom, ktorý nesmie byť starší ako tri mesiace ku dňu vkladu majetku do poverenej právnickej osoby, a ktorým je úrad ako správca majetku povinný zabezpečiť stanovenie všeobecnej hodnoty13b) majetku. Predmetom vkladu nemôže byť nehnuteľný majetok štátu, ani podiel na nehnuteľnom majetku štátu.
18. Prechod majetku podľa odseku 12 nastane dňom udelenia súhlasu vládou Slovenskej republiky s vkladom majetku do poverenej právnickej osoby.“.

Poznámky pod čiarou k odkazom 13a a 13b znejú:

„13a) § 5 ods. 1 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z.

13b) Vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov.“.

1. Nadpis § 5 znie: „Rada pre technickú normalizáciu“.
2. V § 5 ods. 1 úvodná veta znie: „Rada pre technickú normalizáciu (ďalej len „rada“) ako odborný a poradný orgán slovenského národného normalizačného orgánu“.
3. V § 5 ods. 1 písm. b) sa slová „[§ 4 ods. 2 písm. a)](https://www.slov-lex.sk/pravne-predpisy/SK/ZZ/2018/60/20220901#paragraf-4.odsek-2.pismeno-a)“ nahrádzajú slovami „§ 4a písm. a)“.
4. V § 5 ods. 1 sa vypúšťa písmeno e). Doterajšie písmená f) až l) sa označujú ako písmená e) až k).
5. V § 5 ods. 1 písm. e) sa za slovo „normy“ vkladajú slová „a technickej normalizačnej informácie“.
6. V § 5 ods. 1 písmeno f) znie:

„f) zabezpečuje účasť zainteresovanej strany na technickej normalizácii,“.

1. V § 5 ods. 1 písmeno j) znie:

„j) vyjadruje sa k ročnému plánu tvorby pôvodných slovenských technických noriem a pôvodných technických normalizačných informácií, ktorý jej úrad predkladá najneskôr do konca januára každého kalendárneho roka,“.

1. § 6 vrátane nadpisu znie:

„**§ 6**

# Technická komisia a projektová komisia

1. Technická komisia je odborný poradný orgán slovenského národného normalizačného orgánu, ktorý sa podieľa na tvorbe slovenskej technickej normy, technickej normalizačnej informácie, na pripomienkovaní podľa § 9 ods. 2 písm. b) a ods. 3 písm. c) a ďalších činnostiach, ktoré súvisia s technickou normalizáciou. V technickej komisii sa môže vytvárať pracovný orgán na riešenie čiastkových úloh v pôsobnosti technickej komisie.
2. Zloženie, úlohy, organizačné zabezpečenie, spôsob rokovania technickej komisie a podmienky vytvorenia pracovného orgánu upraví štatút technickej komisie a rokovací poriadok technickej komisie, ktorý úrad vydá a  zverejní na svojom webovom sídle.
3. Ak predmet slovenskej technickej normy alebo technickej normalizačnej informácie nepatrí do pôsobnosti žiadnej existujúcej technickej komisie, slovenský národný normalizačný orgán zriadi projektovú komisiu, ktorá vykonáva svoju činnosť počas tvorby normalizačného dokumentu.
4. Zloženie, úlohy, organizačné zabezpečenie a spôsob rokovania projektovej komisie upraví metodický postup, ktorý úrad vydá a zverejní na svojom webovom sídle.“.
5. V § 7 ods. 1 sa slová „§ 4 ods. 2 písm. d)“ nahrádzajú slovami „§ 4a písm. d)“ a slová „s úradom ako“ sa nahrádzajú slovom „so“.
6. V § 7 ods. 3 písmeno a) znie:

„a) zostavenie mesačného zoznamu normalizačných úloh (ďalej len „plán technickej normalizácie“),“.

1. V § 8 ods. 2 úvodnej vete sa vypúšťajú slová „medzinárodnej norme,“.
2. V § 9 ods. 1 druhej vete sa slovo „úrad“ nahrádza slovami „slovenský národný normalizačný orgán“.
3. V § 9 ods. 2 písm. b) sa za slovo „komisie“ vkladá čiarka a slová „pracovného orgánu alebo projektovej komisie na to vytvorenej“.
4. V § 9 ods. 6 sa na konci pripájajú tieto slová: „pôvodnej slovenskej technickej normy alebo pôvodnej technickej normalizačnej informácie.“.
5. V § 10 ods. 2 sa za slová „v odôvodnených prípadoch“ vkladá slovo „bezodkladne“.
6. V § 10 ods. 3 sa slovo „úradu“ nahrádza slovami „slovenského národného normalizačného orgánu“.
7. V § 12 ods. 1 sa slová „§ 4 ods. 2 písm. c), uhrádza úrad.“ nahrádzajú slovami „§ 4a písm. c), uhrádza slovenský národný normalizačný orgán“.
8. V § 13 ods. 1 sa nad slovom „normy“ odkaz „17)“ nahrádza odkazom „2b)“.

Poznámka pod čiarou k odkazu 17 sa vypúšťa.

1. V § 14 ods. 2 sa slovo „a“ nahrádza slovom „alebo“.
2. V § 14 sa odsek 4 dopĺňa písmenom c), ktoré znie:

„c) rozširovanie časti pôvodnej slovenskej technickej normy alebo pôvodnej technickej normalizačnej informácie jej spracovateľom na účely zvyšovania informovanosti a vzdelávania odbornej verejnosti.“.

1. V § 15 ods. 3 sa slová „podľa § 12 ods. 2“ nahrádzajú slovami „záväznú podľa § 3 ods. 12“ a slovo „každému“ sa nahrádza slovom „tomu“.
2. V § 15 sa za odsek 7 vkladá nový odsek 8, ktorý znie:

„(8) Nárok na vrátenie úhrady za poskytnutie pôvodnej slovenskej technickej normy alebo pôvodnej technickej normalizačnej informácie nevzniká pri poskytnutí pôvodnej slovenskej technickej normy alebo pôvodnej technickej normalizačnej informácie prostredníctvom portálu, ak sa uplatní § 15a ods. 2.“.

Doterajší odsek 8 sa označuje ako odsek 9.

1. V 15a ods. 1 druhej vete a ods. 2 druhej vete sa slovo „Úrad“ nahrádza slovami „Slovenský národný normalizačný orgán“.
2. V § 17 ods. 1 sa slová „do 500 eur“ nahrádzajú slovami „do 1 500 eur“.
3. Za § 20 sa vkladá § 20a, ktorý vrátane nadpisu znie:

# „§ 20a

# Prechodné ustanovenie k úpravám účinným od 1. septembra 2023

Ministerstvá a ostatné ústredné orgány štátnej správy zosúladia všeobecne záväzné právne predpisy vydané v ich pôsobnosti, ktoré odkazujú na technické normy, s týmto zákonom najneskôr do 31. septembra 2026.“.

1. Slová „úrad ako“ vo všetkých tvaroch sa v celom texte zákona okrem § 4 a § 4b vypúšťajú.
2. Slová „Úrad ako slovenský národný normalizačný orgán“ vo všetkých tvaroch sa v celom texte zákona okrem § 4 a § 4b nahrádzajú slovami „Slovenský národný normalizačný orgán“ v príslušnom tvare.

**Čl. II**

Tento zákon nadobúda účinnosť 1. septembra 2023.